CELEX: 32021D0872
Language: mt
Date: 2021-05-28 00:00:00
Title: Deċiżjoni ta’ Implimentazzjoni tal-Kummissjoni (UE) 2021/872 tat-28 ta’ Mejju 2021 dwar l-approvazzjoni tal-kontijiet tal-aġenziji tal-pagamenti tar-Renju Unit li jikkonċernaw in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2020 (notifikata bid-dokument C(2021) 3686) (It-test bl-Ingliż biss huwa awtentiku)

31.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 191/21
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/872
         tat-28 ta’ Mejju 2021
         dwar l-approvazzjoni tal-kontijiet tal-aġenziji tal-pagamenti tar-Renju Unit li jikkonċernaw in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2020
         
            
               (notifikata bid-dokument C(2021) 3686)
            
         
         (It-test bl-Ingliż biss huwa awtentiku)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b’mod partikolari l-Artikolu 51 tiegħu, flimkien mal-Artikoli 131 u 138 tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika,
         Wara li kkonsultat lill-Kumitat dwar il-Fondi Agrikoli,
         Billi:
         
                     (1)
                  
                  
                     Skont l-Artikolu 51 tar-Regolament (UE) Nru 1306/2013 u abbażi tal-kontijiet annwali sottomessi mir-Renju Unit, li magħhom intbagħtet l-informazzjoni meħtieġa għall-approvazzjoni tal-kontijiet u opinjoni tal-awditjar dwar il-kompletezza, l-akkuratezza u l-veraċità tal-kontijiet u tar-rapporti stabbiliti mill-korpi ta’ ċertifikazzjoni, il-Kummissjoni trid tapprova l-kontijiet tal-aġenziji tal-pagamenti msemmija fl-Artikolu 7 ta’ dak ir-Regolament qabel il-31 ta’ Mejju tas-sena li tiġi wara s-sena baġitarja kkonċernata.
                  
               
                     (2)
                  
                  
                     F’konformità mal-Artikolu 39 tar-Regolament (UE) Nru 1306/2013, is-sena finanzjarja agrikola tibda fis-16 ta’ Ottubru tas-sena N-1 u tispiċċa fil-15 ta’ Ottubru tas-sena N. Meta jiġu approvati l-kontijiet għas-sena finanzjarja 2020, bl-għan li l-perjodu ta’ referenza għan-nefqa tal-Fond Agrikolu Ewropew għall-Iżvilupp Rurali (FAEŻR) jiġi allinjat ma’ dak tal-Fond Agrikolu Ewropew ta’ Garanzija (FAEG), jenħtieġ li titqies in-nefqa mġarrba mir-Renju Unit bejn is-16 ta’ Ottubru 2019 u l-15 ta’ Ottubru 2020, kif previst fl-Artikolu 11(1) tar-Regolament ta’ Implimentazzjoni tal-Kummissjoni (UE) Nru 908/2014 (2).
                  
               
                     (3)
                  
                  
                     It-tieni subparagrafu tal-Artikolu 33(2) tar-Regolament ta’ Implimentazzjoni (UE) Nru 908/2014 jipprevedi li l-ammonti li jistgħu jiġu rkuprati mingħand ir-Renju Unit jew ikunu pagabbli lilu, f’konformità mad-deċiżjoni dwar l-approvazzjoni tal-kontijiet imsemmija fl-Artikolu 33(1) ta’ dak ir-Regolament, iridu jiġu stabbiliti billi l-pagamenti intermedji għas-sena finanzjarja kkonċernata jitnaqqsu min-nefqa rikonoxxuta għal dik is-sena f’konformità mal-Artikolu 33(1).Il-Kummissjoni trid tnaqqas dak l-ammont mill-pagament intermedju li jkun imiss, jew iżżidu miegħu.
                  
               
                     (4)
                  
                  
                     Il-Kummissjoni ċċekkjat l-informazzjoni li ssottometta r-Renju Unit u kkomunikat ir-riżultati tal-kontrolli tagħha lir-Renju Unit, flimkien mal-emendi meħtieġa.
                  
               
                     (5)
                  
                  
                     Għall-aġenziji tal-pagamenti tar-Renju Unit, “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” u “Rural Payments Agency”, il-kontijiet annwali u d-dokumenti ta’ akkumpanjament jippermettu lill-Kummissjoni tieħu deċiżjoni dwar il-kompletezza, il-preċiżjoni u l-veraċità tal-kontijiet annwali sottomessi.
                  
               
                     (6)
                  
                  
                     Il-punt (b) tal-ewwel subparagrafu tal-Artikolu 36(3) tar-Regolament (UE) Nru 1306/2013 jistipula li l-pagamenti intermedji jridu jsiru mingħajr ma jinqabeż il-kontribut totali pprogrammat tal-FAEŻR. Skont l-Artikolu 23(2) tar-Regolament ta’ Implimentazzjoni (UE) Nru 908/2014, meta t-total ikkombinat tad-dikjarazzjonijiet tan-nefqa jaqbeż il-kontribut totali pprogrammat għal programm tal-iżvilupp rurali, l-ammont li jrid jitħallas għandu jiġi llimitat għall-ammont ipprogrammat, mingħajr ħsara għal-limitu stipulat fl-Artikolu 34(2) tar-Regolament (UE) Nru 1306/2013. L-ammont limitat ikun soġġett għal rimborż aktar tard mill-Kummissjoni wara l-adozzjoni tal-pjan finanzjarju emendat, jew mal-għeluq tal-perjodu tal-programmazzjoni.
                  
               
                     (7)
                  
                  
                     F’konformità mar-raba’ subparagrafu tal-Artikolu 75(1) tar-Regolament (UE) Nru 1306/2013, ir-regoli dwar l-iskadenzi tal-pagamenti għall-miżuri fi ħdan l-iżvilupp rurali fil-kuntest tas-sistema integrata ta’ amministrazzjoni u kontroll japplikaw mis-sena tat-talba 2019. It-tnaqqis għan-nuqqas ta’ konformità mal-aħħar skadenzi għall-pagamenti, ikkalkulat f’konformità mal-Artikolu 5a tar-Regolament Delegat tal-Kummissjoni (UE) Nru 907/2014 (3), isegwi l-proċedura stabbilita fl-Artikoli 40 u 41 tar-Regolament (UE) Nru 1306/2013 u għandu jitqies f’din id-Deċiżjoni għas-sena finanzjarja 2020. Fejn xieraq, dan it-tnaqqis jista’ jiġi eżaminat, skont il-proċeduri tal-approvazzjoni tal-konformità skont l-Artikolu 52 tar-Regolament (UE) Nru 1306/2013.
                  
               
                     (8)
                  
                  
                     Skont l-Artikolu 54(2) tar-Regolament (UE) Nru 1306/2013, ir-Renju Unit jenħtieġ li jħallas 50 % mill-konsegwenzi finanzjarji tan-nuqqas ta’ rkupru tal-irregolaritajiet jekk l-irkupru ma jkunx sar fi żmien erba’ snin mid-data tat-talba għall-irkupru jew fi żmien tmien snin f’każ li l-irkupru jitressaq quddiem il-qrati nazzjonali. L-Artikolu 54(4) tar-Regolament (UE) Nru 1306/2013 jistipula li flimkien mal-kontijiet annwali li jrid jissottometti lill-Kummissjoni skont l-Artikolu 29 tar-Regolament ta’ Implimentazzjoni (UE) Nru 908/2014, ir-Renju Unit irid jehmeż tabella ċċertifikata li tirrifletti l-ammonti li jridu jitħallsu minnu skont l-Artikolu 54(2) tar-Regolament (UE) Nru 1306/2013. Ir-regoli dwar l-applikazzjoni tal-obbligu tar-Renju Unit li jirrappurta l-ammonti li għandhom jiġu rkuprati huma stipulati fir-Regolament ta’ Implimentazzjoni (UE) Nru 908/2014. L-Anness II tar-Regolament ta’ Implimentazzjoni (UE) Nru 908/2014 jistabbilixxi l-mudell tat-tabella li r-Renju Unit irid juża biex jipprovdi l-informazzjoni dwar l-ammonti li jridu jiġu rkuprati. Jenħtieġ li l-Kummissjoni tiddeċiedi dwar il-konsegwenzi finanzjarji tan-nuqqas ta’ rkupru tal-irregolaritajiet li jmorru lura għal iżjed minn erba’ snin jew tmien snin rispettivament, abbażi tat-tabelli li r-Renju Unit ikun mela.
                  
               
                     (9)
                  
                  
                     Skont l-Artikolu 54(3) tar-Regolament (UE) Nru 1306/2013, għal raġunijiet ġġustifikati kif xieraq, ir-Renju Unit jista’ jiddeċiedi li ma jsegwix l-irkupru. Din id-deċiżjoni tista’ tittieħed biss jekk il-kostijiet li jkunu ġġarrbu diġà, u dawk li x’aktarx jiġġarrbu, ikunu jaqbżu l-ammont li jrid jiġi rkuprat jew jekk jirriżulta li l-irkupru ma jkunx jista’ jsir minħabba insolvenza, irreġistrata u rrikonoxxuta skont id-dritt nazzjonali, tad-debitur jew tal-persuni legalment responsabbli għall-irregolarità. Jekk id-deċiżjoni tittieħed fi żmien erba’ snin mid-data tat-talba ta’ rkupru, jew fi żmien tmien snin qabel ma jitressaq l-irkupru quddiem il-qrati nazzjonali, 100 % tal-konsegwenzi finanzjarji tan-nuqqas tal-irkupru jenħtieġ li jiġġarrbu mill-baġit tal-Unjoni. L-ammonti li għalihom ir-Renju Unit iddeċieda li ma jsegwix l-irkupru u l-bażi li fuqha jkun ħa d-deċiżjoni tiegħu jinsabu fir-rapport ta’ sinteżi msemmi fl-Artikolu 54(4) tar-Regolament (UE) Nru 1306/2013 flimkien mal-punt (c)(iv) tal-ewwel subparagrafu tal-Artikolu 102(1) ta’ dak ir-Regolament. Għalhekk, jenħtieġ li t-tali ammonti ma jitħallsux mir-Renju Unit iżda jitħallsu mill-baġit tal-Unjoni minflok.
                  
               
                     (10)
                  
                  
                     Jenħtieġ li din id-Deċiżjoni tqis ukoll l-ammonti li għad iridu jitħallsu mir-Renju Unit minħabba l-applikazzjoni tal-Artikolu 54(2) tar-Regolament (UE) Nru 1306/2013 b’rabta mal-perjodu ta’ programmazzjoni tal-FAEŻR bejn l-2007 u l-2013.
                  
               
                     (11)
                  
                  
                     F’konformità mal-Artikolu 51 tar-Regolament (UE) Nru 1306/2013, din id-Deċiżjoni jenħtieġ li tkun mingħajr preġudizzju għad-deċiżjonijiet li l-Kummissjoni jaf tieħu sussegwentement biex teskludi xi nefqa mill-finanzjament tal-Unjoni li ma tkunx saret skont ir-regoli tal-Unjoni,
                  
               ADOTTA DIN ID-DEĊIŻJONI:
         
            Artikolu 1
            Il-kontijiet tal-aġenziji tal-pagamenti tar-Renju Unit, “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” u “Rural Payments Agency” huma b’dan approvati fir-rigward tan-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR), fir-rigward tas-sena finanzjarja 2020 u b’rabta mal-perjodu ta’ programmazzjoni 2014–2020.
            L-ammonti li jistgħu jiġu rkuprati mingħand ir-Renju Unit jew li jistgħu jitħallsu lilu fi ħdan kull wieħed mill-programmi tal-iżvilupp rurali skont din id-Deċiżjoni huma stabbiliti fl-Anness I.
         
         
            Artikolu 2
            L-ammonti li jridu jitħallsu mir-Renju Unit minħabba l-applikazzjoni tal-Artikolu 54(2) tar-Regolament (UE) Nru 1306/2013 għall-perjodu ta’ programmazzjoni tal-2014 sal-2020 u għall-perjodu ta’ programmazzjoni tal-2007 sal-2013 għall-FAEŻR, huma stabbiliti fl-Anness II ta’ din id-Deċiżjoni.
         
         
            Artikolu 3
            It-tnaqqis għan-nuqqas ta’ konformità mal-aħħar skadenzi għall-pagamenti f’konformità mal-Artikolu 75(1) tar-Regolament (UE) Nru 1306/2013 fi ħdan kull programm tal-iżvilupp rurali huwa stabbilit fl-Anness III ta’ din id-Deċiżjoni.
         
         
            Artikolu 4
            Din id-Deċiżjoni hija mingħajr preġudizzju għad-deċiżjonijiet tal-approvazzjoni tal-konformità li l-Kummissjoni jista’ jkun tieħu skont l-Artikolu 52 tar-Regolament (UE) Nru 1306/2013 biex teskludi nefqa mill-finanzjament tal-Unjoni li ma tkunx saret f’konformità mar-regoli tal-Unjoni.
         
         
            Artikolu 5
            Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
         
         
            Magħmul fi Brussell, it-28 ta’ Mejju 2021.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 549.
         
            (2)  Ir-Regolament ta’ Implimentazzjoni tal-Kummissjoni (UE) Nru 908/2014 tas-6 ta’ Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta’ kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).
         
            (3)  Ir-Regolament ta’ Delega tal-Kummissjoni (UE) Nru 907/2014 tal-11 ta’ Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU L 255, 28.8.2014, p. 18).
      
      
         
            ANNESS I
            Nefqa tal-FAEŻR approvata mill-programm tal-Iżvilupp Rurali għas-sena finanzjarja 2020
            Ammont li jiġi rkuprat mingħand ir-Renju Unit jew li jitħallas lilu għal kull programm
            
               Programmi approvati bin-nefqa ddikjarata għall-FAEŻR 2014-2020
            
            
                        F’Euro
                     
                  
                         
                     
                     
                        CCI
                     
                     
                        Nefqa 2020
                     
                     
                        Korrezzjonijiet
                     
                     
                        Totali
                     
                     
                        Ammonti mhux riutilizzabbli
                     
                     
                        Ammont aċċettat approvat għas-SF 2020
                     
                     
                        Pagamenti interim rimborżati lir-Renju Unit għas-sena finanzjarja
                     
                     
                        Ammont li jrid jiġi rkuprat (-) mir-Renju Unit jew imħallas lilu (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii - iv
                     
                     
                        vi
                     
                     
                        vii = v - vi
                     
                  
                        UK
                     
                     
                        2014UK06RDRP001
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        529 808 201,17 
                     
                     
                        - 277,02 
                     
                  
                        UK
                     
                     
                        2014UK06RDRP002
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        25 814 264,57 
                     
                     
                        -1 590,42 
                     
                  
                        UK
                     
                     
                        2014UK06RDRP003
                     
                     
                        126 330 959,43 
                     
                     
                        - 118 133,55 
                     
                     
                        126 212 825,88 
                     
                     
                        0,00 
                     
                     
                        126 212 825,88 
                     
                     
                        127 283 254,57 
                     
                     
                        -1 070 428,69 
                     
                  
                        UK
                     
                     
                        2014UK06RDRP004
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        83 277 005,89 
                     
                     
                        -1,12 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            ANNESS II
            Approvazzjoni tal-kontijiet tal-aġenziji tal-pagamenti
            Sena finanzjarja 2020 - FAEŻR
            
               Korrezzjonijiet skont l-Artikolu 54(2) tar-Regolament (UE) 1306/2013
            
            
                         
                     
                     
                         
                     
                     
                        
                           Korrezzjonijiet marbutin mal-Perjodu ta’ Programmazzjoni 2014-2020
                        
                     
                     
                        
                           Korrezzjonijiet marbutin mal-Perjodu ta’ Programmazzjoni 2007-2013
                        
                     
                  
                         
                     
                     
                        Munita
                     
                     
                        F’munita nazzjonali
                     
                     
                        F’Euro
                     
                     
                        F’munita nazzjonali
                     
                     
                        F’Euro
                     
                  
                        UK
                     
                     
                        GBP
                     
                     
                        1 249,48 
                     
                     
                        0,00
                     
                     
                        57 807,72 
                     
                     
                        0,00
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            ANNESS III
            Approvazzjoni tal-kontijiet tal-aġenziji tal-pagamenti
            Sena finanzjarja 2020 - FAEŻR
            
               Tnaqqis għan-nuqqas ta’ konformità mal-aħħar skadenzi għall-pagamenti skont l-Artikolu 75(1) tar-Regolament (UE) Nru 1306/2013
            
            
                        F’Euro
                     
                  
                         
                     
                     
                        CCI
                     
                     
                        Tnaqqis għan-nuqqas ta’ konformità mal-aħħar skadenzi għall-pagamenti għas-SF 2020
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        0,00
                     
                  
                        UK
                     
                     
                        2014UK06RDRP002
                     
                     
                        0,00
                     
                  
                        UK
                     
                     
                        2014UK06RDRP003
                     
                     
                        0,00
                     
                  
                        UK
                     
                     
                        2014UK06RDRP004
                     
                     
                        0,00